CELEX: 62019TB0627(01)
Language: ro
Date: 2020-07-14 00:00:00
Title: Cauza T-627/19: Ordonanța Tribunalului din 14 iulie 2020 – Shindler și alții/Comisia („Acțiune în constatarea abținerii de a acționa și acțiune în anulare – Spațiul de libertate, securitate și justiție – Retragerea Regatului Unit din Uniune – Cereri de adoptare a unei decizii de menținere a cetățeniei europene a anumitor resortisanți ai Regatului Unit și a unei decizii privind diverse măsuri referitoare la drepturile resortisanților Regatului Unit – Luare de poziție a Comisiei – Lipsa invitației de a acționa – Refuz de adoptare a unei decizii de menținere a cetățeniei europene a anumitor resortisanți ai Regatului Unit – Lipsa interesului de a exercita acțiunea – Acțiune vădit inadmisibilă”)

19.10.2020   
            
            
               RO
            
            
               Jurnalul Oficial al Uniunii Europene
            
            
               C 348/15
            
         
      Ordonanța Tribunalului din 14 iulie 2020 – Shindler și alții/Comisia
      (Cauza T-627/19) (1)
      
      („Acțiune în constatarea abținerii de a acționa și acțiune în anulare - Spațiul de libertate, securitate și justiție - Retragerea Regatului Unit din Uniune - Cereri de adoptare a unei decizii de menținere a cetățeniei europene a anumitor resortisanți ai Regatului Unit și a unei decizii privind diverse măsuri referitoare la drepturile resortisanților Regatului Unit - Luare de poziție a Comisiei - Lipsa invitației de a acționa - Refuz de adoptare a unei decizii de menținere a cetățeniei europene a anumitor resortisanți ai Regatului Unit - Lipsa interesului de a exercita acțiunea - Acțiune vădit inadmisibilă”)
      (2020/C 348/22)
      Limba de procedură: franceza
      
         Părțile
      
      
         Reclamanți: Harry Shindler (Porto d’Ascoli, Italia) și alți 5 reclamanți ale căror nume figurează în anexă la ordonanță (reprezentant: J. Fouchet, avocat)
      
         Pârâtă: Comisia Europeană (reprezentanți: F. Erlbacher, C. Giolito și E. Montaguti, agenți)
      
         Intervenient în susținerea pârâtei: Consiliul Uniunii Europene (reprezentanţi: M. Bauer și R. Meyer, agenți)
      
         Obiectul
      
      În primul rând, o cerere întemeiată pe articolul 265 TFUE prin care se solicită constatarea faptului că Comisia s-a abținut în mod nelegal să adopte, pe de o parte, o decizie de menținere, începând de la retragerea Regatului Unit din Uniune, a cetățeniei europene a anumitor resortisanți ai Regatului Unit, care nu aveau, la acel moment, cetățenia unui stat membru al Uniunii, independent de încheierea sau nu a unui acord de stabilire a condițiilor acestei retrageri, și, pe de altă parte, o decizie privind diverse măsuri referitoare la drepturile acestor resortisanți, în cazul unei asemenea retrageri fără încheierea unui astfel de acord, și, în al doilea rând, o cerere întemeiată pe articolul 263 TFUE prin care se solicită anularea scrisorii Comisiei din 11 septembrie 2019 prin care aceasta a refuzat să adopte o decizie de menținere a cetățeniei europene a resortisanților menționați.
      
         Dispozitivul
      
      
                  1)
               
               
                  Respinge acțiunea.
               
            
                  2)
               
               
                  Îi obligă pe domnul Harry Shindler și pe ceilalți reclamanți ale căror nume figurează în anexă la plata cheltuielilor de judecată, inclusiv cele aferente procedurii de măsuri provizorii.
               
            
                  3)
               
               
                  Consiliul Uniunii Europene suportă propriile cheltuieli de judecată.
               
            
         (1)  JO C 383, 11.11.2019.